alexandrainst/scandi-wiki huggingface dataset:
Sosialnasjonalistisk forsamling

Sosialnationalistisk forsamling (SNA), er et ultranasjonalistisk politisk parti i Ukraina. Partiet ble opprettet i 2008 gjennom er sammenslåing av flere organisasjoner og grupper innen det ekstreme høyre og deler av nazistisk ideologi i den hensikt å etablere en sosial-nasjonalistisk stat. SNA ledes av Andrij Biletski, som også er sjef for  Azovbataljonen. Partiet har den paramilitær grenen «Ukrainske Patrioter» som legitimerer politisk vold,, rasisme og nynazisme som deler av sin ideologi. Partisymbolene er en variant av det nazistiske symbolet varghaken, som ble brukt av SS-divisjoner under andre verdenskrig.

Sent i november 2013 begynte både Sosialnasjonalistisk forsamling  og Ukrainske patrioter et samarbeid med flere andre høyreekstreme organisasjoner i Ukraina. Samarbeidet førte til etablering av det politiske partiet Høyre Sektor. Sosialnasjonalistisk forsamling har også bånd til Svoboda.

Referanser

Høyreekstremisme
Nasjonalsosialisme
Evelyn Badu

Evelyn Badu (født 11. september 2002) er en ghanesisk fotballspiller som spiller for Avaldsnes.

Hun ble hentet fra den ghanesiske toppklubben Hasaacas Ladies, til Avaldsnes i desember 2021.

Referanser

Eksterne lenker 
 

Ghanesiske fotballspillere
Utenlandske fotballspillere i Norge
Justine Kielland

Justine Kvaleng Kielland (født 22. november 2002) er en norsk fotballspiller som spiller for Stabæk.

Hun spilte i Fossum IF før hun gikk til Stabæk før 2016-sesongen. Hun debuterte i Toppserien i august 2018.

Referanser

Eksterne lenker 
 

Norske fotballspillere
Fotballspillere for Stabæk Fotball
Sarah Dyrehauge Hansen

Sarah Dyrehauge Hansen (født 14. september 1996) er en dansk fotballspiller som spiller for Kolbotn.

Hun spilte for en rekke klubber hjemme i Danmark, før hun ble hentet til Rosenborg i 2021. Etter kun en sesong i Rosenborg signerte hun for Kolbotn.

Hun har også landskamper for det danske A-landslaget.

Referanser

Eksterne lenker 

 Sarah Dyrehauge Hansens fotball.no profil

Danske fotballspillere
Utenlandske fotballspillere i Norge
Sunniva Skoglund

Sunniva Skoglund (født 22. mai 2002) er en norsk fotballspiller fra Porsgrunn, som er keeper for Stabæk.

Klubbkarriere

Tidlig karriere 
Skoglund spilte aldersbestemt fotball i Eidanger, før hun gikk til Urædd i forkant av 2017-sesongen. Samme år ble hun lånt ut til Nanset, hvor hun fikk spilletid i 2. divisjon. Som 16-åring var hun i 2018 keeper for Urædd i 1. divisjon, en sesong som endte med nedrykk. Før 2019-sesongen gikk hun til Snøgg hvor hun fortsatte å stå fast i 1. divisjon.

Stabæk (2020–) 
I desember 2019 ble det kjent at hun hadde signert for Stabæk, som nettopp hadde rykket ned fra Toppserien. Dermed ble hun erstatteren til keeperlegenden Ingrid Hjelmseth som la opp. Skoglund var med å rykke opp med Stabæk i sin første sesong, og i mai 2021 debuterte hun i Toppserien.

Landslagkarriere 
Skoglund har landskamper for J15, J16, J18, J19 og U23-landslaget til Norge. I februar 2022 ble hun tatt ut på det norske A-landslaget for første gang i troppen til Algarve Cup. 

Hun ble tatt ut i den norske troppen til EM i 2022 som en av tre keepere, der var hun troppens yngste spiller.

Hun debuterte for A-landslaget i oktober 2022, i en privatlandskamp mot Brasil på Ullevaal Stadion.

Referanser

Eksterne lenker 

Norske fotballspillere
Fotballspillere for Stabæk Fotball
Spillere under EM i fotball for kvinner 2022
Karly Røstbakken

Karly Røstbakken (engelsk: Karly Roestbakken, født 17. januar 2001) er en norsk-australsk fotballspiller som fra 1. oktober 2022 er klubbløs.

Klubbkarriere 
Som 15-åring debuterte hun i den australske toppdivisjonen W-League for Canberra United. I sin andre kamp ble hun den nest yngste spilleren i historien til å score et mål i W-League. Hun ble i 2018 nominert til Young Footballer of the Year i W-League.

I mars 2020 signerte hun for LSK Kvinner. Hun debuterte i Toppserien borte mot Rosenborg i juli 2020.

I desember 2021 ble det kjent at hun gikk på et korttidslån til sin tidligere klubb Canberra United.

I september 2022 ble det kjent at Røstbakken og LSK Kvinner var enige om å terminere kontrakten.

Landslagskarriere 
Som 16-åring ble hun tatt ut på Australias U20-landslag. Som 19-åring ble hun tatt ut på det australske A-landslaget i troppen til VM i Frankrike 2019. Debuten for A-landslaget fikk hun i gruppespillet, i kampen mot Brasil.

Personlig liv 
Karly har dobbelt statsborgerskap med både australsk og norsk pass, med mor fra Australia, og far fra Norge. Hennes far, Jack Olav Røstbakken, spilte også fotball opp til 2. divisjon i Norge før han flyttet til Australia.

Foruten et år i Norge da hun var i barnehagealder, er hun oppvokst i Australia.

Referanser

Eksterne lenker 
 

Australske fotballspillere
Fotballspillere for LSK Kvinner
Ida Norstrøm

Ida Norstrøm (født 11. juni 1997) er en norsk fotballspiller fra Groruddalen i Oslo, som er keeper for Arna-Bjørnar.

Hun spilte for Grei før hun som 20-åring ble hentet til LSK Kvinner før 2018-sesongen. Hun var andrekeeper frem til Cecilie Fiskerstrand forlot klubben etter 2019-sesongen. Norstrøm ble da førstevalg for de regjerende seriemesterne. Etter at Fiskerstrand ble hentet tilbake til LSK Kvinner i 2021, ble Norstrøm lånt ut til Arna-Bjørnar. Etter sesongen signerte hun permanent for Arna-Bjørnar.

Norstrøm har landskamper for J15, J16, J17, J19 og U23-landslaget til Norge. Hun har også vært i troppen til det norske A-landslaget.

Referanser

Eksterne lenker 
 
 Ida Norstrøms fotball.no profil

Norske fotballspillere
Fotballspillere for LSK Kvinner
Norgesmestere i fotball
Unn Alma Skatvold

Unn Alma Skatvold (født 1973) er en norsk fagforeningsleder. Hun har vært leder av Politiets Fellesforbund siden 7. mars 2022. Før dette var hun nestleder siden 2013.

Siden 2020 har hun også vært første visepresident i European Confederation of Police (EuroCOP), en samarbeidsorganisasjon for politiforbund fra ulike land i Europa.

Skatvold har politiutdannelse fra Statens politiskole.

Referanser

Norske fagforeningspersoner
Norske politifolk
Personer fra Hitra kommune
Kommunestyre- og fylkestingsvalget i Norge 2023

Kommunestyre- og fylkestingsvalget 2023 er et lokalvalg i Norge som finner sted 11. september 2023. Det skal velges representanter til alle fylkesting og kommunestyrer i Norge.

Referanser

Lokalvalg i Norge
2023 i Norge
Valg i 2023
Dozjd

Dozjd (russisk: Дождь, regn, stilisert som До///дь) er Russlands største uavhengige TV-kanal. Kanalen eies av Natalija Sindejeva og fokuserer først og fremst på nyheter, konserter, politikk, kultur og dokumentarer.

Kanalen startet sendingene sine 27. april 2010, opprinnelig kun via internett. Kanalen fikk internasjonal oppmerksomhet i 2011 da de rapporterte fra protestene etter valget til den russiske lovgivende forsamlingen i 2011.

I forbindelse med 70-årsmarkeringen av frigjøringen av Leningrad, la kanalen ut en meningsmåling på nettsiden deres. Spørsmålet som ble stilt var om det hadde vært bedre å gi fra seg Leningrad til Nazi-Tyskland for å redde hundretusener av liv. Dette førte til at kanalen ble kastet ut av kanalpakkene til de store russiske TV-distributørene og kritisert av den russiske regjeringen. 

Dozjd har i dag sendinger på internett og er også med i kanalpakkene til NTV Plus, Kontinent TV, Beeline TV og Tricolor TV. Kanalen finansieres først og fremst gjennom inntekter fra reklamer og nettabonnement.

Etter Russlands invasjon av Ukraina i 2022 
En uke etter Russlands invasjon av Ukraina i 2022 hadde Dozjd sin siste sending, da det skulle innføres krigssensur i Russland. I begynnelsen av mai 2022 uttalte eieren av kanalen, Natalija Sindejeva, at de hadde planer om å starte opp redaksjoner i land der det nå finnes større grupper av russere i eksil, som Armenia, Georgia og Latvia.

Flytting til Latvia 
6. juni 2022 ble det rapportert at Latvias nasjonale elektroniske medieråd hadde gitt en kringkastingslisens til TV-kanalen. Tikhon Dzjakov uttalte på Twitter at kanalen ikke bare skulle sende fra den latviske hovedstaden Riga, men også fra flere studioer i Nederland, Frankrike og Georgia. 
18. juli startet TV-kanalen opp igjen sendingene sine fra studio utenfor Russland.

Kilder

Russiske TV-kanaler
TV-kanaler etablert i 2010
Junior-VM i freestyle 2016

Junior-VM i freestyle 2016 ble arrangert i Val Thorens, Minsk og Åre i 2016.

Medaljetabell

Referanser 

Junior-VM i freestyle
Internasjonale mesterskap i Frankrike
Internasjonale mesterskap i Hviterussland
Internasjonale mesterskap i Sverige
Internasjonale mesterskap i 2016
Sport i Frankrike i 2016
Sport i Belarus i 2016
Sport i Sverige i 2016
Freestyle i 2016
Freestyle i Frankrike
Freestyle i Hviterussland
Freestyle i Sverige
Sport i Åre kommune
Sport i Minsk
Junior-VM i freestyle og snøbrett 2018

Junior-VM i freestyle og snøbrett 2018 ble arrangert i Minsk, Duved og Cardrona i 2018.

Medaljetabell

Snøbrett

Freestyle

Referanser 

Junior-VM i freestyle
Junior-VM i snøbrett
Internasjonale mesterskap på New Zealand
Internasjonale mesterskap i Sverige
Internasjonale mesterskap i Hviterussland
Internasjonale mesterskap i 2018
Sport i Belarus i 2018
Sport i Sverige i 2018
Sport på New Zealand i 2018
Snøbrett i 2018
Freestyle i 2018
Snøbrett på New Zealand
Freestyle på New Zealand
Freestyle i Hviterussland
Freestyle i Sverige
Sport i Minsk
YoungBoy Never Broke Again

Kentrell DeSean Gaulden (født 20. oktober 1999), kjent profesjonelt som YoungBoy Never Broke Again (også kjent som NBA YoungBoy eller YoungBoy), er en amerikansk rapper. Per mars 2022 har han solgt over 65 millioner plater i USA gjennom albumsalg og strømming på blant annet Youtube, Spotify, og Apple Music, noe som gjør han til en av de mest populære artistene de siste årene.

Mellom 2015 og 2017 ga han ut seks album og fikk stadig en kultfølge gjennom arbeidet sitt. På slutten av 2017 ble Gaulden signert til Atlantic Records. I januar 2018 ga han ut singelen "Outside Today", som nådde toppen på nummer 31 på Billboard Hot 100-listen. Sangen ble hovedsingelen for debutstudioalbumet hans Until Death Call My Name (2018) som nådde toppen på nummer 7 på den amerikanske Billboard 200. I oktober 2019 ga Gaulden ut singelen "Bandit" (med Juice Wrld), som ble hans første topp-ti-singel. En uke senere ga han ut AI YoungBoy 2 (2019), som debuterte som nummer én på Billboard 200. I april 2020 ga han ut 38 Baby 2, og ble hans andre topplisteprosjekt på Billboard 200. Senere samme år ga Gaulden ut sitt andre studioalbum Top (2020), som fulgte etter som hans tredje topplisteprosjekt på mindre enn et år. I september 2021, Med vennlig hilsen, ble Kentrell løslatt fra fengselet, og toppet listene igjen, noe som gjorde ham til den tredje artisten sammen med 2Pac og Lil Wayne som hadde et toppalbum mens han var fengslet. 

Til tross for Gauldens suksess har hans karriere vært preget av en lang historie med lovbrudd som startet i 2016, og har gitt ut flere prosjekter under fengselsoppholdene. Den 26. oktober 2021 ble han løslatt fra fengselet mot en kausjon på 1,5 millioner dollar etter å ha sonet 7 måneder og ble dømt til husarrest før rettssaken i Utah. Gaulden har også over 10.5 millioner abonnenter på YouTube-kanalen sin, som har vært den mest stømmede i USA i 2019, 2020 og 2021 med omtrent 10 milliarder visninger totalt.

Eksterne lenker 
 
 

Rappere fra USA
Zara Jönsson

Zara Katarina Jönsson (født 13. mars 2000) er en svensk fotballspiller som spiller for Stabæk.

Hun flyttet fra Sverige til Norge som fireåring, og vokste opp i Norge da hennes far Jan Jönsson var trener for norske klubber. Hun begynte å spille fotball i i 4-5-årsalderen for Stabæk og spilte seks år i klubben. Videre spilte hun i Strindheim i Trondheim og svenske BK Astrio, før hun spilte seniorfotball for Halmstads BK i Sverige.

I mai 2019 ble det kjent at hun hadde signert for klubben hun spilte for i barndommen, Stabæk. Året etter var hun mye av grunnen til at hennes far Jan Jönsson takket ja til å bli trener for herrelaget til Stabæk igjen.

I juni 2022 fikk hun sin første landskamp, da Sveriges U23-landslag møtte India.

Jönsson har både svensk og norsk statsborgerskap.

Referanser

Eksterne lenker 
 

Svenske fotballspillere
Utenlandske fotballspillere i Norge
Fotballspillere for Stabæk Fotball
Maren Hauge

Maren Eithun Hauge (født 25. juli 1994) er en norsk fotballspiller fra Groruddalen i Oslo, som spiller for Stabæk.

Hun spilte aldersbestemt fotball for Grorud IL og Lyn før hun i 2011 gikk til Linderud-Grei i Toppserien. Etter sin første sesong i Toppserien ble hun nominert til årets unge spiller sammen med Caroline Graham Hansen og Ada Hegerberg. Før 2012-sesongen gikk hun til Stabæk, der var hun med å bli Norgesmester i 2012.

Hun signerte for Vålerenga før 2013-sesongen. I 2018 nådde hun en milepæl med 100 kamper for Vålerenga. Etter å ha trent seg opp fra skadeproblemer ble hun lånt ut til sin tidligere klubb Stabæk, høsten 2019. Etter sesongen ble det klart at hun signerte permanent for Stabæk etter syv sesonger i Vålerenga.

Referanser

Eksterne lenker 
 

Norske fotballspillere
Fotballspillere for Stabæk Fotball
Fotballspillere for Vålerenga Fotball
Maren Hagfors Thoresen

Maren Hagfors Thoresen (født 13. januar 1995) er en norsk fotballspiller som spiller for Stabæk.

Hun startet å spille fotball i Lyn, og spilte i klubben i hele 19 år. Hun var med på Lyn sin reise fra 4. divisjon til Toppserien. Etter 2019-sesongen gikk hun til Stabæk.

Thoresen har landskamper for det norske J17-landslaget.

Referanser

Eksterne lenker 
 

Norske fotballspillere
Fotballspillere for Lyn Fotball
Fotballspillere for Stabæk Fotball
Maiken Bjørndalen

Maiken Elise Bjørndalen (født 9. juli 2000) er en norsk fotballspiller som spiller for Stabæk.

Hun spilte for Lørenskog og LSK Kvinner før hun signerte for Stabæk før 2020-sesongen.

Referanser

Eksterne lenker 
 

Norske fotballspillere
Fotballspillere for Stabæk Fotball
Emilie Raaum Closs

Emilie Raaum Closs (født 26. mars 1999) er en norsk fotballspiller som spiller for Lyn.

Hun spilte aldersbestemt fotball i Lørenskog og LSK Kvinner før hun kom til Lyn før 2017-sesongen.

Referanser

Eksterne lenker 
 

Norske fotballspillere
Fotballspillere for Lyn Fotball
Mathilde Harviken

Mathilde Hauge Harviken (født 29. desember 2001) er en norsk fotballspiller fra Elverum, som spiller for Rosenborg.

Hun debuterte i Toppserien for Fart i 2019. Hun signerte for Røa i juni 2020. I desember 2021 signerte hun for Rosenborg.

Hun har landskamper for J15, J16, J17, J19, U23 og det norske A-landslaget.

Hun ble tatt ut på det norske A-landslaget for første gang i august 2022. Hun debuterte i VM-kvalifiseringskampen hjemme mot Albania, den 6. september 2022.

Referanser

Eksterne lenker 
 
 Mathilde Harvikens fotball.no profil

Norske fotballspillere
Mille Aune

Mille Aune (født 10. oktober 2002) er en norsk fotballspiller som spiller for Brann.

Hun spilte for Viking i 3. divisjon og etterhvert 2. divisjon før hun gikk til Klepp i 2020. Hun debuterte i Toppserien i juli 2020 mot Kolbotn.

I august 2021 ble det kjent at hun hadde signert for daværende Sandviken.

Mille er datter av tidligere fotballspiller Helge Aune.

Referanser

Eksterne lenker 
 
 Mille Aunes fotball.no profil

Norske fotballspillere
Fotballspillere for Klepp IL
Fotballspillere for SK Brann
Eskilstuna United DFF

Eskilstuna United DFF er en svensk fotballklubb fra Eskilstuna. Laget er en ren kvinnefotballklubb og ble etablert i 2002, da Slagsta IK og Tunafors SK slo sammen sin damefotballsatsing.

Klubben rykket opp til Damallsvenskan for første gang i 2013.

Norske spillere 

 Ingrid Schjelderup (2016-2017)
 Elise Stenevik (2020 - )
 Noor Eckhoff (2021 - )
 Joanna Bækkelund (2022 - )

Referanser

Eksterne lenker 
Eskilstuna Uniteds hjemmeside

Fotballag i Sverige
Kvinnefotballag
Fotballag etablert i 2002
Svava Rós Guðmundsdóttir

Svava Rós Guðmundsdóttir (født 11. november 1995) er en islandsk fotballspiller som spiller for Brann og det islandske landslaget.

Hun spilte for Valur og Breidablik i hjemlandet før hun kom til norsk fotball og Røa før 2018-sesongen. Hun fikk plass på årets lag i Norge, stemt frem av spillerne under NISO Awards i 2018. Hun signerte for Kristianstads DFF i Damallsvenskan før 2019-sesongen. 

I januar 2021 signerte hun for den franske klubben Girondins de Bordeaux i Division 1 Féminine. Oppholdet ble ingen suksess og i desember terminerte hun kontrakten, før hun i februar 2022 signerte for Brann i Toppserien.

Referanser

Eksterne lenker 
  Svava Rós Guðmundsdóttirs fotball.no profil

Svava Ros Gudmundsdottir
Fotballspillere for Røa IL
Fotballspillere for SK Brann Kvinner
Utenlandske fotballspillere i Norge
Spillere under EM i fotball for kvinner 2022
Marte Hjelmhaug

Marte Bjelde Hjelmhaug (født 2. april 1999) er en norsk fotballspiller som spiller for Arna-Bjørnar.

Hun spilte for Kaupanger i 2. divisjon før hun gikk til Sandviken i Toppserien i 2016. Hun spilte 4,5 sesong i Sandviken før hun signerte for Arna-Bjørnar før 2021-sesongen.

Hun har landskamper for J16, J17 og J19-landslaget til Norge.

Referanser

Eksterne lenker 
 
 Marte Hjelmhaugs fotball.no profil

Norske fotballspillere
Kristina Grøndal

Kristina Herfindal Grøndal (født 14. mai 1996) er en norsk fotballspiller som siden 13. juli 2022 er klubbløs.

Hun har tidligere spilt for Fyllingsdalen, Sandviken, Klepp og Arna-Bjørnar.

Referanser

Eksterne lenker 
 
 Kristina Grøndals fotball.no profil

Norske fotballspillere
Emilie Bølviken

Emilie Bølviken (født 22. mai 2000) er en norsk fotballspiller som spiller for Lyn.

Hun spilte i Uvdal IL og Geilo IL før hun gikk til Lyn som 16-åring i 2016.

Referanser

Eksterne lenker 
 

Norske fotballspillere
Fotballspillere for Lyn Fotball
Guvernementet Podolia

Guvernementet Podolia var et guvernement i regionen Podolia i keiserriket Russland, begrenset av guvernementene Volynia i nord, Kyiv og Cherson i øst, Bessarabia i sørvest, og Østerrike-Ungarn (Galizien) i vest, der grensen var Dnestrs sideelv Zbrutsj. Guvernementet ble dannet i 1793 og opphørte i 1925.

Området ble russisk ved Polens andre deling, i 1793. 

Befolkningen var år 1912 3 882 700 innbyggere, for det meste ukrainere, og dessuten polakker (4 proaent), jøder (13 prosent) og rumenere, tyskere  og armenere. Podolia tllhørte det jødiske bosettingsområdet i keiserdømmet Russland.

Området ble gjennomdratt fra nord til søer av to nesten parallelle, lavere åsrygger, den ene løpende mellom Dnestr og Sørlige Bug, den andre øste for Bug på grensen til Kyiv; den førstnevnte nådde en høyde i nord på 360 meter, den sistnevnte på 320 meter. Hovedelver var Dnestr, som dannet grense mot Bessarabia, og Bug.

Jordsmonnet var nesten overalt svartjord, og Podolia hørte tll de medt fruktbare trakter i det russiske rike. Jordbruket var hovednæring og gav betydelige overskudd av spannmål for eksport. Også industrien var utvuklet, i særdeleshet sukker- og brennevinsproduksjonen. Handelen ble fremmet av de seilbare elvene og jernbanen fra Lemberg til Odessa med sidespor til Kyiv og Poltava.

Guvernementet var inndeat i 12 kretear (ujezd): Balta, Bratslav, Gajsin, Jampol, Kamenets-Podolsk, Letitsjev, Litin, Mohilev, Novaja-Usjitsa, Olgupol, Proskurov og Vinnitsa.

Referanser

Russlands guvernementer
Ukrainas historie
Stater og territorier etablert i 1793
Stater og territorier opphørt i 1925
Termitomimus

Termitomimus er en slekt av biller som hører til familien kortvinger. Denne gruppen lever i et tett samliv med termitter.

Utseende 
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).

Levevis 
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.

Utbredelse 
Gruppen følger termittenes utbredelse og er for det aller meste tropiske. Denne slekten lever i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Corotocini Fenyes, 1918
 Understammen Corotocina
 Slekten Termitomimus Trägårdh, 1907
 Termitomimus alzadae Kistner, 1968
 Termitomimus angolensis Whitcher, Kistner & Jacobson, 2001
 Termitomimus botswanicus Whitcher, Kistner & Jacobson, 2001
 Termitomimus boultoni Whitcher, Kistner & Jacobson, 2001
 Termitomimus cloveri Whitcher, Kistner & Jacobson, 2001
 Termitomimus coatoni Kistner, 1968
 Termitomimus entendveniensis Trägårdh, 1907
 Termitomimus hettyae Kistner, 1968
 Termitomimus pretoriusi Kistner, 1968
 Termitomimus seeversi Kistner, 1968
 Termitomimus sheasbyi Kistner, 1968
 Termitomimus vanderlindei Kistner, 1968

Referanser

Kilder 
 Christopher Taylor (2012) Catalogue of Organisms - The Corotocini in their Gut-Swollen Glory.

Eksterne lenker 
 

Småkortvinger
Biller formelt beskrevet i 1907
Rød (2022)

Rød er en amerikansk animasjonsfilm som ble lansert på strømmeplattformen Disney+ den 11. mars 2022. Det var opprinnelig planlagt at filmen skulle få kinopremiere, men på grunn av omikronsesongen 2021–22 under koronaviruspandemien ble de avlyst. I land hvor Disney+ ikke er lansert ennå, derimot, som Polen, ble filmen vist på kino. Rød er produsert av Pixar Animation Studios og distribuert av Walt Disney Pictures.

Filmen skiller seg målgruppemessig ut fra andre Pixar-produksjoner, som har barn som målgruppe, mens Rød sikter mot en litt større målgruppe. Det er en dataanimert ungdomsfilm for ungdommer (særlig jenter) i alderen 9 til 14 år. Filmen kan derimot også bli sett på av barn under 8 år.

Handling 
Handlinga er satt i Toronto i 2002. Hovedpersonen er Meilin «Mei» Lee, en 13 år gammel kanadisk jente som er halvt kinesisk. Hun oppdager en morgen at hun muteres til en rødpanda hver gang hun blir stressa eller føler på spenning. Hun blir derimot forvandla tilbake til et menneske igjen når disse følelsene avtar. Dette fenomenet skyldes at Meis forfedre hadde en felles historie med rødpandaene.

Roller og stemmer 
 Rosalie Chiang som «Meilin 'Mei' Lee», en 13 år gammel kinesisk-kanadisk jente som forvandles til en rødpanda hver gang hun blir stressa, redd eller sint.
 Sandra Oh som «Ming Lee», Meis overbeskyttende mor.
 Ava Morse som «Miriam», en av Meis bestevenninner, hun er halvt kaukasisk og har tannregulering.
 Maitreyi Ramakrishnan som «Priya», en av Meis bestevenninner, hun er halvt indisk.
 Hyein Park som «Abby», en av Meis bestevenninner, hun er halvt koreansk.
 Orion Lee som «Jin Lee», Meis far.
 Wai Ching Ho som Meis bestemor.
 James Hong som «herr Gao».
 Tristan Allerick Chen som «Tyler», Meis klassekamerat.
 Addie Chandler som «Devon», Meis hemmelige crush.
 Jordan Fisher, Josh Levi, Topher Ngo, Finneas O'Connell, and Grayson Villanueva som boybandet «4*Town», Meis favorittgruppe.

Norske stemmer 

 Ulrikke Brandstorp som Meilin 'Mei' Lee
 Emilie Christensen som Ming Lee
 Charlotte Hellebostad som Miriam
 Lea Undall som Priya
 Sigrid Bonde Tusvik som Abby
 Jan Martin Johnsen som Jin Lee
 Gro Ann Uthaug som Meis bestemor
 Teodor Barsnes-Simonsen som Tyler
 Hanne Dieserud som Tante Cien
 Nosizwe Lise Baqwa som Lily
 Lena Meieran som Helen
 Birgitte Victoria Svendsen som Tante Ping

Hendelser 
På grunn av Russlands invasjon av Ukraina 2022 nektet Disney-konsernet Russland å vise selskapets filmer, deriblant Rød.

Referanser

Eksterne lenker 
 

Familiefilmer fra USA
Ungdomsfilmer
Animasjonsfilmer fra USA
Filmer fra 2022
Dataanimasjon
Disney-filmer
Pixar-filmer